Hrvatski sabor
20041013

Hrvatska je još uvijek ovisna o inozemnim financijskim tržištima i dakako da treba taj ugled na inozemnim financijskim tržištima graditi pa i u odnosu sa MMF-om. Međutim, pod ovakvim uvjetima i samo sa ovom pozitivom u ovom "stand by" aranžmanu da imamo nekakav ugled kod vanjskih tržišta je naprosto pogubno ograničenje. Pogubno ograničenje niska stopa rasta. Povećanje i deficita i vanjskog duga se mogu ograničiti ili spriječiti samo snažnim razvojnim stopama. Znatno većim razvojnim stopama u Republici Hrvatskoj, a to onda podrazumijeva puno drugih elemenata novih ekonomskih politika. Ja ću ih samo taksativno navesti jer u 15 minuta dakako ne mogu, ne mogu sve objasniti. Prije svega, jasne strategije koje opet traže nekakvo suglasje i u ovom Domu, ali strategije koje neće biti podložne tumačenjima svake Vlade koja dođe na vlast u ovo ili u ono vrijeme. Drugo, privatizacija u službi zapošljavanja, a ne otajavanje problema, idemo skinuti problem jedan po jedan i samo završit, da kažem, da više nemamo neprivatiziranih firmi.